open-index/open-wikipedia-markdown huggingface dataset:
சப்தபரணி குகை

**சப்த பரணி குகை** (*Saptaparni Cave*)(சரைக்கி) அல்லது **சத்தபணி குகை** (பாலி) என்று குறிப்பிடப்படும் சப்தபரணி குகை, அதாவது ஏழு இலைகள்-குகை இந்தியாவின் பீகாரில் ராஜகிரகத்திலிருந்து சுமார்  உள்ள ஒரு புத்த குகைத் தளமாகும். இது ஒரு மலையில் அமைந்துள்ளது. பௌத்த மரபில் சப்தபரணி குகை முக்கியமானது, ஏனெனில் புத்தர் இறப்பதற்கு முன் சிறிது காலம் கழித்த இடமாகவும், புத்தர் இறந்த பிறகு (பரிநிர்வாணம்) முதல் பௌத்த சபை நடைபெற்ற இடமாகவும் பலர் நம்புகின்றனர். புத்தர் வட இந்தியாவில் பிரசங்கம் செய்தபோது அவருடன் வந்த ஆனந்தர், புத்தரின் உறவினர் மற்றும் உபாலி ஆகியோர் வருங்கால சந்ததியினருக்குப் புத்தரின் போதனைகளை இயற்றுவதற்கு சில நூறு துறவிகள் கொண்ட குழு இங்குதான் முடிவு செய்தது. புத்தர் தனது போதனைகளை எழுதவில்லை என்பதால் இது சிறப்பு முக்கியத்துவம் வாய்ந்தது. சப்தபரணி குகையில் நடந்த சந்திப்பிற்குப் பிறகு, ஆனந்தர் தனது நினைவிலிருந்த புத்தரின் போதனையின் வாய்வழி மரபை உருவாக்கி, "இவ்வாறு நான் ஒரு சந்தர்ப்பத்தில் கேள்விப்பட்டேன்" என்று முன்வைத்தார். உபாலி *வினய* (ஒழுக்கம்) அல்லது " பிக்குகளுக்கான விதிகளை" ஓதினார். இந்த பாரம்பரியம் *[[விநயபிடகம்]]*  II.284 முதல் II.287 மற்றும் *திகா நிகாயா* II.154 வரை காணப்படுகிறது.
இடது|thumb| சப்தபரணி குகை நுழைவாயில்.

## மேற்கோள்கள்

பகுப்பு:பிகார் தொல்லியற்களங்கள்
பகுப்பு:நாளந்தா மாவட்டம்
பகுப்பு:பீகார் வரலாறு
பகுப்பு:மௌரியப் பேரரசு
பகுப்பு:Coordinates on Wikidata
வடபழஞ்சி

**வடபழஞ்சி** () என்பது தமிழ்நாடு மாநிலத்தின் மதுரை மாவட்டத்திலுள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 223 மீட்டர் உயரத்தில் அமைந்துள்ள வடபழஞ்சி பகுதியின் புவியியல் ஆள்கூறுகள்,  ஆகும். மதுரை, பல்கலைநகர், நாகமலை, தனக்கன்குளம், திருநகர், திருப்பரங்குன்றம், திருமங்கலம், கரடிக்கல், கப்பலூர் மற்றும் ஆஸ்டின்பட்டி ஆகியவை வடபழஞ்சி பகுதிக்கு அருகிலுள்ள சில முக்கியமான புறநகர்ப் பகுதிகளாகும்.

வடபழஞ்சி பகுதியில் தொழில்நுட்பப் பூங்கா ஒன்று நிறுவப்பட்டுள்ளது. அமெரிக்காவைத் தலைமையிடமாகக் கொண்டு இயங்கி வரும் பின்னாக்கிள் இன்ஃபோடெக் (Pinnacle Infotech) என்ற தொழில்நுட்ப நிறுவனம், மதுரை வடபழஞ்சி தொழில்நுட்பப் பூங்காவில் சுமார் ரூ.287 கோடி முதலீட்டில் சுமார் 3,500 பேருக்கு வேலை வாய்ப்புகளை வழங்கி சேவைகள் செய்ய, தன்னுடைய கிளை ஒன்றை ஆரம்பிக்கக் கட்டுமானப் பணிகளை மேற்கொண்டு வருகிறது.

இப்பகுதியில் புதிய உயர்மட்ட இரயில்வே  மேம்பாலம் அமைக்க ஏற்பாடு செய்யப்பட்டுள்ளது.

வடபழஞ்சி பகுதியானது, திருப்பரங்குன்றம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, விருதுநகர் மக்களவைத் தொகுதி சார்ந்தது.

## மேற்கோள்கள்

## வெளி இணைப்புகள்
* GeoHack - வடபழஞ்சி

https://ta.wikipedia.org/wiki/%E0%AE%B5%E0%AE%9F%E0%AE%AA%E0%AE%B4%E0%AE%9E%E0%AF%8D%E0%AE%9A%E0%AE%BF_%E0%AE%8A%E0%AE%B0%E0%AE%BE%E0%AE%9F%E0%AF%8D%E0%AE%9A%E0%AE%BF

பகுப்பு:மதுரை
எர்ராவரம் குகைகள்

thumb|250x250px| எர்ராவரம் பௌத்த இடிபாடுகளில் பாறை தொட்டியின் காட்சி
**எர்ராவரம் குகைகள்** (*Erravaram Caves*) இந்தியாவில் ஆந்திரப்பிரதேசத்தில் அமைந்துள்ள பௌத்த குகைத்தளம் ஆகும். இது எல்லேறு ஆற்றின் இடது கரையில் விசாகப்பட்டினம் வழித்தடத்தில் ராஜமுந்திரியிலிருந்து 45 கி.மீ. தொலைவில் அமைந்துள்ளது. இக்குகைகள் *தன்லா-திப்பா* மலையில் அமைந்துள்ளன. அகழ்வாராய்ச்சிகள் கி.பி 100க்கு முந்தைய எச்சங்களை வெளிப்படுத்தின.

## மேற்கோள்கள்

பகுப்பு:பௌத்த சின்னங்கள்
தலசா குகைகள்

**தலாசா குகைகள்** (*Talaja Caves*) என்பது இந்தியாவின் குசராத்து மாநிலத்தின் பவநகர் மாவட்டத்தில் தலசாவில் அமைந்துள்ளன. பாறை வெட்டுக்கள் வெறிச்சோடி கூம்பு வடிவ பாறைகளாகச் செதுக்கப்பட்டுள்ளன. பாறை வெட்டப்பட்ட இடத்தில் 30 குகைகள் குழுவாக உள்ளன. இவற்றில் சுமார் 15 நீர் தொட்டிகள் உள்ளன. *ஏபால் மண்டபம்* என்று அழைக்கப்படும் இந்த குகை தனித்துவமான கட்டிடக்கலையைக் கொண்டுள்ளது. அரங்குகள் எவ்வித உட்கட்டமைப்பும் இன்றி காணப்படுகிறது. முகப்பில் சைத்யா ஜன்னல்கள் உள்ளன. இவற்றின் கீழே ஒரு பரந்த கைப்பிடிச் சுவர் உள்ளது. கி.மு. 2ஆம் நூற்றாண்டில் பௌத்தத்தின் செல்வாக்கின் போது சைத்தியம் மற்றும் கலங்கள் செதுக்கப்பட்டன.

இரண்டாவது பொது ஊழியில் சத்ரபதிகள் ஆட்சியின் போது சைன மத சின்னங்கள் அறைகள் மற்றும் மண்டபங்களில் செதுக்கப்பட்டன. மகாராட்டிராவில் பாறைக் கட்டிடக்கலை தொடங்குவதற்கு முன்பே குகைகள் செதுக்கப்பட்டவை. சில வரலாற்றாசிரியர்களின் கூற்றுப்படி, குகை வடிவமைக்கப்பட்ட தேதியைக் கண்டுபிடிக்க முடியவில்லை, இருப்பினும் சிலர் செதுக்குதல் பொ. ஊ. 1ஆம் நூற்றாண்டின் இறுதியில் தொடங்கியது என்று நம்புகின்றனர்.

## மேற்கோள்கள்

## மேலும் படிக்க
* 

பகுப்பு:பாவ்நகர் மாவட்டம்
வெள்ளி டங்சுடேட்டு

**வெள்ளி டங்சுடேட்டு** (*Silver tungstate*) Ag2WO4 என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். ஒளி ஒளிர்வு, பாக்டீரியா எதிர்ப்பு நடவடிக்கை, ஓசோன் வாயு உணரிகள் மற்றும் ஈரப்பத உணரிகள் போன்ற பல்வேறு துறைகளில் இது பயன்படுத்தப்படுகிறது.  மின்னணு மற்றும் இரசாயனத் தொழில்களிலும் இது பயன்படுத்தப்படுகிறது. மேலும் பேரளவு புரதக்கல்வி ஆராய்ச்சியிலும் வெள்ளி டங்சுடேட்டு பயன்படுத்தப்படுகிறது.
## தோற்றம்
வெள்ளி டங்சுடேட்டு மூன்று பல்லுருவத் தோற்றங்களில் உருவாகிறது. நேர்சாய்சதுரம் (α), அறுகோணம் (β) மற்றும் கனசதுரம் (γ) என்பவை அம்மூன்று நிலைகளாகும்.  α-வெள்ளி டங்சுடேட்டு வெப்ப இயக்கவியல் ரீதியாக நிலையானதாக உள்ளது.  அதே சமயம் β- மற்றும் γ- வெள்ளி டங்சுடேட்டுகள் சிற்றுறுதி நிலையில் உள்ளன.
## தயாரிப்பு
வெள்ளி நைட்ரேட்டுடன் சோடியம் டங்சுடேட்டைச் சேர்த்து வினைபுரியச் செய்தால் வெள்ளி டங்சுடேட்டு உற்பத்தியாகிறது.  சோடியம் நைட்ரேட்டு ஓர் உடன்விளைபொருளாக கிடைக்கிறது:

: 2AgNO3 + Na2WO4 -> Ag2WO4 + 2NaNO3

## மேற்கோள்கள்

பகுப்பு:வெள்ளி சேர்மங்கள்
பகுப்பு:டங்சுடேட்டுகள்
சனமாகியம்

**சனாமாகிசம்** அல்லது **சனமாகியம்**,வடகிழக்கு இந்தியாவின் மணிப்பூர் மாநிலத்தின் இம்பால் பள்ளத்தாக்கில் பெரும்பான்மையாக வாழும் மெய்தெய் மக்கள் பெரும்பான்மையாகப் பின்பற்றும் தொல்குடி சமயம் ஆகும். **சனமாகியம்** என்பதற்கு மணிப்புரியம் மொழியில் "கடவுள்-ராஜாவின் நம்பிக்கை" என்பதாகும்.  சனமாகிய சமயத்தில் முன்னோர் வழிபாடு, ஆவியுலக வழிபாடு மற்றும் இந்து சமயம் போன்று பல் தெய்வ வழிபாடுகள் உள்ளது. சனமாகியத்தின் முதன்மைத் தெய்வங்கள் *சனமாகி* மற்றும் *லீமரேல் சிதாபி* ஆகும்.

பாரம்பரியமாக ஒவ்வொரு மெய்தே குடும்பமும், மதத்தைப் பொருட்படுத்தாமல், சனாமாஹி மற்றும் லீமரேல் சிதாபியை வணங்குகிறார்கள். கிபி 662ல் மணிப்பூர் மன்னர் மெய்டிங்கு ஹொங்னெமியோய் குன்ஜாவோ நௌதிங்கோங்கின் ஆட்சியிலிருந்து சமயத் தலைவர்களே நீதியரசர்களாக உள்ளன.

சனமாகியத்தில் உள்ள தெய்வங்களில் பிரதான தெய்வங்களை அபோக்பா எனப்படும் மூதாதையர் தெய்வங்கள், மெய்தே குல தெய்வங்கள் (*யேக் லாய்*) அல்லது குடும்ப தெய்வங்கள் (*சாகே லை*) மற்றும் *லாம் லாய்* அல்லது *உமாங் லாய்* எனப்படும் பிராந்திய தெய்வங்கள் என வகைப்படுத்தலாம். அபோக்பா தெய்வங்களின் வழிபாடு, யெக் லைஸ் அல்லது சாகெயி லைஸ் ஒரு குலத்தில் உள்ளது. குடும்பங்கள் ஒரே குடும்பப் பெயரைப் பகிர்ந்து கொள்கின்றன. உமாங் லாய்ஸ் கோவிலை சுற்றி வசிப்பவர்களால் பிராந்திய தெய்வங்கள் வழிபடப்படுகின்றன. உமாங் லைஸ் பெரும்பாலும் முக்கிய தெய்வங்களில் ஒன்று அல்லது முக்கிய தெய்வங்களின் அவதாரம். உமாங் லாய்ஸ் வழிபாடு மற்றும் உமாங் லாய் ஹரோபா என்று குறிப்பிடப்படும் சடங்கு, சனாமாகிசத்தின் முக்கிய மதப் பண்டிகைகளில் ஒன்றாகும். உமாங் லைஸ் மற்றும் மியான்மரின் நாட் தெய்வங்களுக்கு இடையே ஒற்றுமைகள் உள்ளன.

அனைத்து தெய்வங்களும் மணிப்பூரியில் கடவுள் என்று பொருள்படும் *லை* என்ற  சொல்லால் குறிக்கப்படுகிறது. ஒரு ஆண் தெய்வத்தைக் குறிப்பிடும்போது, *லைனிங்தௌ*, *எபுதௌ* அல்லது *எபா* என்ற சொற்கள் பயன்படுத்தப்படுகின்றன. அதே சமயம் *லைரெம்பி*, *எபெந்தௌ* அல்லது *எமா* என்ற சொற்கள் பெண் தெய்வத்தைக் குறிக்கப் பயன்படுத்தப்படுகின்றன.

## தோற்றம்
கிபி 33 முதல் 154 வரை ஒரு நூற்றாண்டுக்கும் மேலாக ஆட்சி செய்த மணிப்பூர் இராச்சிய மன்னன் நோங்டா லைரன் பகாங்பாவிலிருந்து தொடங்கி, காங்லீபாக் (மணிப்பூரின் பழைய பெயர்) அரசர்களின் நீதிமன்ற நாளாகமமான சீதரோல் கும்பாபாவில் சனமாகியம் சமயத்தின் முதல் குறிப்புகள் காணப்படுகின்றன.

## விளக்கம்
சனாமாகிசம் ஒரு பழங்குடி இன மதம். இருப்பினும் மணிப்பூரி பாரம்பரியத்தை வலியுறுத்த சனாமாகிசம் மற்றும் தொடர்புடைய நடைமுறைகளை புத்துயிர் அளிக்க முயன்றனர். அத்துடன் வங்காள மொழி எழுத்துக்களை தடை செய்து, அபுகிடா எழுத்து முறையை பயன்படுத்துகின்றனர்.

## இதனையும் காண்க
* மணிப்புரி
* நிங்கோல் சக்கோபா (ரக்சா பந்தன் போன்றது)
* இயாங்தாங் இலாய்ரெம்பி கோயில்
* சனமாகி கோயில்
* மெரா சோரல் கவுபா திருவிழா

## மேற்கோள்கள்

பகுப்பு:மணிப்பூரின் பண்பாடு
தயிர் சட்னி

**தயிர் சட்னி** (*Dahi chutney*) என்பது தயிரானது புதினா மற்றும் வெங்காயத்தின் சட்னியில் கலக்கப்படுகிறது,  இந்தியத் துணைக்கண்டத்தில் இருந்து வந்தது. இது தென்னிந்தியாவில் பிரபலமானது மற்றும் பிரபலமான ஹைதராபாத் பிரியாணிக்கு *மிர்ச்சி கா சலனுடன்* ஒரு துணை உணவாகும் .

## தேவையான பொருட்கள்
பாரம்பரியமாகத் தயிர், வெங்காயம், தக்காளி, புதினா இலைகள், கொத்தமல்லி, மிளகாய்த்தூள் மற்றும் சுவைக்க உப்புச் சேர்த்துத் தயாரிக்கப்படுகிறது.

## செய்முறை
தயிர் சட்னி தயாரிக்கப் பல வழி முறைகள் உள்ளன. புதினா, கொத்தமல்லி மற்றும் ஒரு மிளகாய்த்தூள் வெட்டப்பட்டு தயிரில் கலக்கப்படுகிறது, பின்னர் ஒரு நிமிடம் ஒரு கலக்கியியக் கொண்டு நன்கு கலக்கப்படுகிறது. மற்றொரு வழி, புதிய தயிர் கிண்ணத்தில் துண்டுகளாக்கப்பட்ட வெங்காயத்தை உப்பு மற்றும் கொத்தமல்லியுடன் கலந்து அப்படியே பரிமாறவும்.

## பெருகு பச்சடி
**பெருகு பச்சடி** என்பது தயிர் சட்னியின் தென்னிந்தியப் பிராந்திய வகையாகும். பெருகு என்பது தெலுங்கில் தயிரினைக் குறிக்கும். இது தக்காளி, வெள்ளரிகள், பூசனி, மாங்காய், பாகற்காய் போன்ற காய்கறிகளைக் பச்சையாகவோ அல்லது சமைத்ததாகவோ தயாரிக்கப்படும் தயிர் சார்ந்த உணவு ஆகும்.

பெருகு பச்சடி ஆந்திராவின் கடலோரப் பகுதிகளில் பிரபலமானது. வட இந்தியாவில், இது ரைதா என்று அழைக்கப்படும்.

பிற வகைகள்

* தக்காளி தயிர் பச்சடி
* புடலை தயிர் பச்சடி
* தேங்காய் தயிர் பச்சடி
* வெண்டைக்காய் தயிர் பச்சடி

## மேலும் பார்க்கவும்

* ரைதா

## மேற்கோள்கள்


## மேலும் படிக்க

* 
* 

பகுப்பு:தென்னிந்திய சமையல்
கோலி தொல்பொருள் அகழ்வாராய்ச்சி

thumb| சமயமாற்றம், திருநிலைப்படுத்தல் நந்தாவில்,
thumb| கோலி தாது கோபுரத்திலிருந்து  7-பட முக்கலிந்தா காட்சி, நாகமய்யா என்று வணங்கப்படுகிறது
**கோலி தொல்பொருள் அகழ்வாராய்ச்சி** (*Goli archeological excavation*) என்பது 1926ஆம் ஆண்டில் இந்தியாவின் ஆந்திரப் பிரதேசத்தில் அமைந்துள்ள பாலநாடு மாவட்டத்தில் உள்ள கோலி கிராமத்தில் கேப்ரியல் ஜோவ்-டுப்ரூயில் என்பவரால் மேற்கொள்ளப்பட்ட அகழ்வாராய்ச்சியாகும். இங்கு தாது கோபுரம் ஒன்றின் எச்சங்கள், பாலநாடு சுண்ணாம்புப் படுகைகளால் மூடப்பட்டிருந்தன. இக்கோபுரத்தில் ஜாதக கதைகள் மற்றும் புத்தரின் வாழ்க்கையின் காட்சிகள் முக்கிய கருப்பொருள்கள் இருந்தன. ஒரு புத்த விகாராவின் தொல்பொருள் சான்றுகள் இரண்டு செதுக்கப்பட்ட தூண்கள் மற்றும் ஒரு துறவற நிறுவனத்தின் ஒரு பகுதியாக இருந்த ஒரு வாக்கு தாது கோபுரம் உள்ளது.

இவை அமராவதி பௌத்த தொல்லியல் களத்தின் நான்காவது கட்டம் (இச்வாகு காலம்) போன்றது. இந்த எச்சங்கள் சென்னை, அரசு அருங்காட்சியகத்திற்கு மாற்றப்பட்டன. மேலும் இவற்றில் சில பெருநகரக் கலை அருங்காட்சியகம் மற்றும் பிரித்தானிய அருங்காட்சியகத்தில் உள்ளன சென்னை அருங்காட்சியகத்தினைச் சார்ந்த டி. என். இராமச்சந்திரன் இந்த கண்டுபிடிப்புகளைப் பதிப்பித்துள்ளார்.

ரெண்டாலா மடம் மற்றும் மஞ்சிக்கல்லு மடாலயம் ஆகியவை கோலியிலிருந்து வெகு தொலைவில் காணப்படுகின்றன

நாகமய்யா என்ற பெயரில் ஒரு தனியான ஏழு முகடுகள் கொண்ட முகலிந்தா படுகை பொறிக்கப்பட்டுள்ளது. இது உருவமற்றது, அதாவது புத்தர் ஒரு தாது கோபுரமாகக் காட்டப்படுகிறார், ஒரு உருவமாக அல்ல.

## மேற்கோள்கள்


## மேலும் படிக்க

# ராமச்சந்திர ராவ், PR 1981. ஆந்திர சிற்பம். ஐதராபாத்: அசஷரி.

## மேலும் பார்க்கவும்

* சென்னை அரசு அருங்காட்சியகத்தில் இருந்து கோலி சிற்பங்களின் மெய்நிகர் கண்காட்சி .

பகுப்பு:தொல்பொருட்கள்
பகுப்பு:பாலநாடு மாவட்டம்
அத்தியார் இந்துக் கல்லூரி

**அத்தியார் இந்துக் கல்லூரி** (*Attiar Hindu College*) என்பது இலங்கையின் நீர்வேலியில் உள்ள ஒரு மாகாணப் பள்ளியாகும். இக்கல்லூரியை 1929-ல் முதலியார் அத்தியார் அ. அருணாசலம் (1885 - 22 செப்டம்பர் 1961) நிறுவினார். இக்கல்லூரியின் வைர விழா 2004ஆம் ஆண்டு கொண்டாடப்பட்டது.

## மேலும் பார்க்கவும்

* இலங்கையின் வடக்கு மாகாணத்தில் உள்ள பள்ளிகளின் பட்டியல்

## மேற்கோள்கள்

## வெளி இணைப்புகள்

* அத்தியார் இந்துக் கல்லூரி

பகுப்பு:யாழ்ப்பாண மாவட்டப் பாடசாலைகள்
பகுப்பு:Coordinates on Wikidata
பாராடங்சுடேட்டு

**பாராடங்சுடேட்டு** (*Paratungstate*) [W12O42]12- என்ற மூலக்கூற்று வாய்ப்பாட்டால் விவரிக்கப்படும் ஓர் எதிர்மின் அயனியாகும். இந்த எதிர்மின் அயனியிலிருந்து வருவிக்கப்படும் உப்புகளும் பாராடங்சுடேட்டு என்று அழைக்கப்படுகின்றன. [H2W12O42]10- உள்ளிட்ட இந்த அயனியின் புரோட்டானேற்றம் பெற்ற வழிப்பெறுதிகளும் பாராடங்சுடேட்டு என்றே குறிக்கப்படுகின்றன. அம்மோனியம் பாராடங்சுடேட்டு (NH4)10[H2W12O42] என்பது தங்குதனை அதன் தாதுக்களில் இருந்து சுத்திகரிப்பதில் ஒரு முக்கியமான இடைநிலை வேதிப்பொருளாகும்.

(NH4)10(W12O42)·4H2O உப்பு எக்சு கதிர் படிகவியல் ஆய்வுகளின் மூலம் அடையாளப்படுத்தப்பட்டது. 

புரோட்டானேற்றமற்ற  எதிர்மின் அயனியான [W12O42]12- C2h சமச்சீர் அமைப்பில் உள்ளது.

## மேலும் காண்க
*மெட்டாடங்சுடேட்டு-[W12O40]8- அயனி Td சமச்சீர்மையுடன் 

## மேற்கோள்கள்

பகுப்பு:டங்சுடேட்டுகள்
பகுப்பு:தாண்டல் உலோக ஆக்சி எதிர்மின்னயனிகள்
எம். தமிழ் செல்வன்

**எம். தமிழ் செல்வன்** (*M Tamil Selvan*) இந்தியாவின் தமிழ்நாட்டைச் சேர்ந்த ஒரு முன்னாள் இந்திய பளுதூக்கும் வீரர் ஆவார். இவர் 1978 ஆம் ஆண்டு நடைபெற்ற பொதுநலவாய விளையாட்டுப் போட்டிகளிலும், 1982 ஆம் ஆண்டு நடைபெற்ற பொதுநலவாய  விளையாட்டுப் போட்டிகளிலும்  ஆண்கள் மிகக்குறைந்த எடை பிரிவுப் போட்டியில் போட்டியிட்டு வெள்ளிப் பதக்கங்களை வென்றார்.  இந்திய அரசாங்கம் 1977-78 ஆம் ஆண்டில் இவருக்கு  அர்ச்சுனா விருது வழங்கிச் சிறப்பித்தது.

## மேற்கோள்கள்

பகுப்பு:1955 பிறப்புகள்
பகுப்பு:வாழும் மக்கள்
பகுப்பு:அருச்சுனா விருது பெற்றவர்கள்
பகுப்பு:பொதுநலவாய விளையாட்டுக்களில் வெள்ளி பதக்கம் வென்ற இந்தியர்கள்
பாலரெங்காபுரம்

**பாலரெங்காபுரம்** () என்பது தமிழ்நாடு மாநிலத்தின் மதுரை மாவட்டத்திலுள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 182 மீட்டர் உயரத்தில் அமைந்துள்ள பாலரெங்காபுரம் பகுதியின் புவியியல் ஆள்கூறுகள்,  ஆகும்.

மதுரை, கோரிப்பாளையம், செல்லூர் (மதுரை), தல்லாகுளம், மதுரை, அண்ணா நகர், மதுரை, கே. கே. நகர், மதுரை, சிம்மக்கல், யானைக்கல், நெல்பேட்டை, கீழ வாசல், தெற்கு வாசல், தத்தனேரி, கூடல் நகர், ஆரப்பாளையம், பழங்காநத்தம், ஜெய்ஹிந்த்புரம், டி. வி. எஸ். நகர், பசுமலை மற்றும் திருப்பரங்குன்றம் ஆகியவை பாலரெங்காபுரம் பகுதிக்கு அருகிலுள்ள சில முக்கியமான புறநகர்ப் பகுதிகளாகும்.

மதுரையில் அரசாங்க மண்டல புற்றுநோய் சிகிச்சை மையம் ஒன்று சுமார் ரூ.30 கோடி செலவில் அதிநவீன கருவிகளுடன் பாலரெங்காபுரம் பகுதியில் செயல்பட்டுக் கொண்டிருக்கிறது.

பாலரெங்காபுரம் பகுதியானது, மதுரை தெற்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
## மேற்கோள்கள்

## வெளி இணைப்புகள்
* GeoHack - பாலரெங்காபுரம்
* மதுரை மாவட்டம்

பகுப்பு:மதுரை
கழுகு சிகரம்

**கழுகு சிகரம்** (ஆங்கிலம்: Vulture Peak; பாலி :  गिज्झकूट, சமசுகிருதம்:  गृद्धकूट), **புனிதமான கழுகு சிகரம்** (**Gridtakūtrakūtakūtakūdakūtäkā**) என்றும் அறியப்படுகிறது. இது ராஜகிரகம் (இப்போது ராஜ்கிர் அல்லது **ராஜகிரிஹ்**) எனப்படும் புத்தருடைய சொற்பொழிவுகளுக்குச் சாட்சியாக இருந்தது. ராஜகிரகம் இந்தியாவின் பீகாரில் அமைந்துள்ளது. இறக்கைகளை மடக்கி அமர்ந்திருக்கும் கழுகு போல இச்சிகரம் இருப்பதால் இப்பெயர் பெற்றது.

## பௌத்த இலக்கியத்தில்
கழுகு சிகர மலை, பாரம்பரியத்தின் படி, புத்தர் மற்றும் அவரது சீடர்கள் பயிற்சி மற்றும் பின்தொடரல் ஆகிய இரண்டிற்கும் அடிக்கடி வரும் பல தளங்களில் ஒன்றாகும். தேரவாத பௌத்தத்தின் பாலி நியதி மற்றும் மகாயான சூத்திரங்களில் புத்தர் சில பிரசங்கங்களை வழங்கிய இடம் எனப் பௌத்த நூல்களில் இதன் இருப்பிடம் அடிக்கடி குறிப்பிடப்பட்டுள்ளது. பிரசங்கங்களில் *இதய சூத்திரம்*, *[[தாமரை சூத்திரம்]]* மற்றும் *சுரங்காம சமாதி சூத்திரம்* மற்றும் பல பிரஜ்ஞாபரமித சூத்திரங்கள் உள்ளன. இது *தாமரை சூத்ரா*, அத்தியாயம் 16-ல், புத்தரின் தூய நிலம் என்று வெளிப்படையாகக் குறிப்பிடப்பட்டுள்ளது.
 

## படங்கள்

File:Monk in the hills around Vulture Peak Rajgir, Bihar, India.jpg|பெளத்த துறவிகள் கழுகு சிகரத்தில்
File:Meditation area, Griddhakuta Hill, Rajgir.jpg|தியானப் பகுதி
File:Rajgir - 035 Gijjhakuta from Above (9242176293).jpg|மேலிருந்து காட்சி
File:Mulagandhakuti in Vulture Peak.jpg|கழுகு சிகரம்
File:Rajgir - 037 Chanting (9242149699).jpg|பெளத்த சபை


## மேற்கோள்கள்


### நூல் பட்டியல்

* 

## வெளி இணைப்புகள்

* தம்ம விக்கியில் ''கழுகு உச்சம்''
* புத்த தியானத்தில் ''உயர்வு''

பகுப்பு:நாளந்தா மாவட்டம்
பகுப்பு:Coordinates on Wikidata
விக்கி ராய்

**விக்கி ராய்** (Vicky Roy) இந்தியாவின் மேற்கு வங்கத்தில் உள்ள புருலியாவைச் சேர்ந்த புகைப்படக் கலைஞர் ஆவார். 1987 ஆம் ஆண்டில் இவர் பிறந்தார்.

## வாழ்க்கை
11 வயதில், தவறான தாத்தாவிடம் இருந்து தன்னைக் காப்பாற்றிக் கொள்ள ராய் வீட்டை விட்டு புது டெல்லிக்கு ஓடிவந்தார். ஒரு மருத்துவர் இவரை சலாம் பாலக் என்ற ஓர்  அரசு சாரா நிறுவனத்திற்கு  பரிந்துரைக்கும் வரை, ராய் புது தில்லி இரயில் நிலையத்தில் பல மாதங்கள் பாத்திரங்கள் கழுவியும் குப்பை எடுப்பவராகவும் பணியாற்றினார். தன்னார்வ தொண்டு நிறுவனத்தில், ராய் ஒரு பிரித்தானிய புகைப்படக் கலைஞரைச் சந்தித்தார்.  அவருடைய புகைப்படக் கலை ராய்க்கு உத்வேகம் அளித்தது.  18 வயதில், தன்னார்வ தொண்டு நிறுவனம் அவருக்கு ஒரு புகைப்படக் கருவியை வழங்கியது.  அனய் மானிடம் பயிற்சி பெற்று விக்கி ராய் அங்கிருந்து  வெளியேறினார்.

*2007 ஆம் ஆண்டில் ராய் இசுட்ரீட் டீரீம்சு* என்ற முதல் தனி புகைப்படக் கண்காட்சியை நடத்தினார்.  புது தில்லியில் உள்ள இந்திய வாழ்விட மையத்தில் இக்கண்காட்சி நடைபெற்றது. 2013  ஆம் ஆண்டில் தில்லி புகைப்பட விழாவின் போது, நாசர் அறக்கட்டளை இவரது முதல் தனிவரைவு நூலான ஓம் இசுட்ரீட் ஓம் என்ற நூலை  வெளியிட்டது. 2017 ஆம் ஆண்டில், இவரது முதல் தனி நிகழ்ச்சி வதேரா கலை  காட்சியகத்தில்  *திசு இசுகேர்டு  லேண்ட்டு: நியூ மவுண்டன்சுகேப்சு என்ற தலைப்பில் காட்சிப்படுத்தப்பட்டது.*  2018 ஆம் ஆண்டில், இவர் ஊசுடன் புகைப்படத் திருவிழாவிலும் கொச்சி முசிரீசு என்ற பன்னாட்டு புகைப்படக் கண்காட்சியிலும்  ஒரு பகுதியாக இருந்தார்.

2014 ஆம் ஆண்டில் இவருக்கு மாசசூசெட்சு தொழில்நுட்ப நிறுவனத்தின் உறுப்பினர் தகுதி வழங்கப்பட்டது. 2016 ஆம் ஆண்டில்  ஃபோர்ப்ஸ் ஆசியா "30 வயதுக்குட்பட்ட 30" பட்டியலில் விக்கி ராய் இடம்பெற்றார். 2019 ஆம் ஆண்டில், ஆசியா சொசைட்டி டெக்சாசு மையத்தில் *விக்கி ராயின் இசுக்ராப்பிங் தி இசுக்கை என்ற புகைப்படங்களுடன் அறிமுகமானார்.* 

## மேற்கோள்கள்

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:இந்தியப் புகைப்படக்கலைஞர்கள்
முகமது தாவூத் காத்ரி

**முகமது தாவூத் காத்ரி** (*Mohammed Dawood Khatri*) இந்தியாவின் மத்தியப் பிரதேச மாநிலத்தைச் சேர்ந்த ஒரு கைவினைஞர் ஆவார். தார் மாவட்டத்திலுள்ள பாக்கு நகரத்தில் 1974 ஆம் ஆண்டு சனவரி மாதம் முதல் தேதியன்று இவர் பிறந்தார். பாக் நகரத்தின் பாரம்பரிய கைவினை கலையான பாக்கு அச்சகக் கலையில் இவர் நிபுணத்துவம் பெற்றிருந்தார். புடவைகள், ஆடை பொருட்கள் மற்றும் படுக்கை விரிப்புகள் போன்றவற்றில் இன்று இக்கலை அலங்கரிக்கிறது. 2012 ஆம் ஆண்டு முதல் 2014 ஆம் ஆண்டு வரையிலான ஆண்டுகளில் சிறப்பாக பணியாற்றியதற்காக  முகமது தாவூத் காத்ரிக்கு தேசிய விருது வழங்கப்பட்டது.

## விருதுகள்
தேசிய விருது 2012
மாநில விருது 2011தேசிய சிறப்புத் தகுதி விருது 2007

## மேற்கோள்கள்

பகுப்பு:1974 பிறப்புகள்
பகுப்பு:வாழும் மக்கள்
பகுப்பு:கைவினைஞர்கள்
பகுப்பு:மத்தியப் பிரதேச நபர்கள்
பகுப்பு:விருது பெற்றோர்
நந்தினி அரிநாத்

**நந்தினி அரிநாத்** (*Nandini Harinath*) இந்தியாவின் கருநாடக மாநிலம் பெங்களூரில் உள்ள இசுரோவின் (இந்திய விண்வெளி ஆராய்ச்சி அமைப்பு) செயற்கைக்கோள் மையத்தில் ஏவூர்தி  அறிவியலார் ஆவார். இவர் செவ்வாய் சுற்றுகலன்  திட்டத்தில் (மங்கள்யானின்) பங்கேற்றுள்ளார். பயணத் திட்டமிடல், பகுப்பாய்வு, செயல்பாடுகள் பற்றிய   உட்கூறுகளின் உருவரை குறித்த ஆராய்ச்சிக் கட்டுரையை இவர் இணைந்து எழுதியுள்ளார்.             .

## வாழ்க்கை
தொலைக்காட்சியில் புகழ்பெற்ற *ஸ்டார் ட்ரெக்* தொடர்தான் நந்தினிக்கு அறிவியலை முதன்முதலில்  அறிமுகப்படுத்தியது. இவரின் தாயார் ஒரு கணித ஆசிரியர்; இவரின் தந்தை ஒரு பொறியாளர்.  ஒரு குடும்பமாக இவர்கள் அனைவரும் அறிவியல் புனைகதை, ஸ்டார் ட்ரெக்கில் ஆர்வம் கொண்டிருந்தனர்.

இவருக்கு இரண்டு மகள்கள் உள்ளனர்.

## தொழில் வாழ்க்கை
இசுரோவில் இவர் 20 ஆண்டுகளாகப் பணிபுரிகிறார். இந்த 20 ஆண்டுகளில் 14 பயணங்களில் பணியாற்றியுள்ளார்.  திட்ட மேலாளராகவும் திட்ட வடிவமைப்பாளராகவும் மங்கள்யான் எனும் செவ்வாய் சுற்றுகலத் திட்டத்தில் துணைச் செயல்பாட்டு இயக்குநராகப் பணியாற்றினார்.

## வெளியீடுகள்

# நிலநடுக் கோட்டு இந்தியப் பெருங்கடலில் ஆண்டிடை மாறுபாடுகளைக் கவனிப்பதற்கான ஒரு பொறிமுறை
# ரிசோர்சஸ்அட் - 1 பயணத் திட்டமிடல் பகுப்பாய்வு, செயல்பாடுகள் - முதன்மை  உட்கூறுகளின்  உருவரை

## மேற்கோள்கள்

பகுப்பு:கருநாடகப் பெண் அறிவியலாளர்கள்
பகுப்பு:வாழும் மக்கள்
பகுப்பு:இந்திய விண்வெளித் திட்டங்கள்
பகுப்பு:இந்தியப் பொறியியலாளர்கள்
இண்டியம் அசிட்டேட்டு

**இண்டியம் அசிட்டேட்டு** (*Indium acetate*) In(CH3COO)3 என்ற மூலக்கூற்று வாய்ப்பாட்டால் குறிக்கப்படும்  சேர்மமாகும். இண்டியம் தனிமத்தின் அசிட்டேட்டு உப்பு என இது வகைப்படுத்தப்படுகிறது.  நீர், அசிட்டிக் அமிலம் மற்றும் கனிம அமிலங்களில் இண்டியம் அசிட்டேட்டு கரையும்.  CuInS2 போன்ற சூரிய மின்கலப் பொருட்கள், இண்டியம் பாசுபைடு, குறைக்கடத்தி நுண்படிகங்கள் போன்ற இண்டியம்-கொண்ட சேர்மங்கள் தயாரிப்பதற்கான முன்னோடிச் சேர்மமாக இது பயன்படுகிறது.

## தயாரிப்பு
உறைந்த அசிட்டிக் அமிலத்துடன் இண்டியம் அல்லது மூவெத்தில் இண்டியம் ஆகியவற்றைச் சேர்த்து  வினைபுரியச் செய்வதன் மூலம் இண்டியம் அசிடேட்டைத் தயாரிக்கலாம்.

## வேதிப்பண்புகள்
புரோப்பியானிக் அமிலத்துடன் இண்டியம் அசிட்டேட்டு வினைபுரிகிறது.:

: In(CH3COO)3 + CH3CH2COOH → In(CH3COO)2(CH3CH2COO) + CH3COOH
## மேற்கோள்கள்

பகுப்பு:இண்டியம் சேர்மங்கள்
பகுப்பு:அசிட்டேட்டுகள்
இம்பால் பள்ளத்தாக்கு

**இம்பால் பள்ளத்தாக்கு** அல்லது **மணிப்பூர் சமவெளி** (*Imphal Valley*), வடகிழக்கு இந்தியாவின் மணிப்பூர் மாநிலத்தின் நடுவில், வட்ட வடிவில் மலைகளால் சூழப்பட்டுள்ளது. இப்பள்ளத்தாக்கின் தென்மேற்கு பகுதியில் மிகப்பெரிய நன்னீர் லோக்தக் ஏரி உள்ளது. இம்பால் பள்ளத்தாக்குப் பகுதியில், மணிப்பூர் மாநிலத் தலைநகரம் இம்பால் அமைந்துள்ளது. 

இம்பால் பள்ளத்தாக்கில் இம்பால் நதி, பராக் ஆறு, ஈரில் ஆறு, நம்புல் நதி, தௌபால் ஆறு, குகா ஆறு மற்றும் சேக்மாய் ஆறுகள் பாய்கிறது. இங்கு லோக்டாக் ஏரி அமைந்துள்ளது. இதன் வடக்கில் நாகா மலைகளும், கிழக்கில் கிழக்கு மணிப்பூர் மலைகளும் மற்றும் மியான்மர் நாட்டு எல்லையும், தெற்கில் தெற்கு குக்கி மலைகளும் மற்றும் மேற்கில் மேற்கு மணிப்பூர் மலைகளும் அமைந்துள்ளது.  

இம்பால் பள்ளத்தாக்கு வடக்கிலிருந்து தெற்காக 58 கிலோ மீட்டர் நீளமும், கிழக்கிலிருந்து மேற்காக 32.19 கிலோ மீட்டர் அகலமும், 1,864.44 சதுர கிலோ மீட்டர் பரப்பளவும் கொண்டது. பள்ளதாக்கில் பாயும் அனைத்து ஆறுகளும் வடக்கிலிருந்து தெற்காக பாய்கிறது. இது கடல் மட்டத்திலிருந்து சராசரியாக 790 மீட்டர் உயரத்தில் உள்ளது.

## மக்கள் தொகை பரம்பல்
இம்பால் பள்ளத்தாக்கில் மேற்கு இம்பால் மாவட்டம் மற்றும் கிழக்கு இம்பால் மாவட்டம் அமைந்துள்ளது. 2011 இந்திய மக்கள் தொகை கணக்கெடுப்பு படி இம்பால் சமவெளியின் மக்கள் தொகை 28,55,794 ஆகும். இம்பால் பள்ளத்தாக்கில் பெரும்பாலும் மெய்தி மக்களும், சிறிய அளவில் பழங்குடி குக்கி மக்களும் வாழ்கின்றனர்.இதன் மக்கள் தொகையில் பெரும்பான்மையாக இந்துக்கள் மற்றும் சிறுபான்மையாக இசுலாமியர்கள் மற்றும் பழங்குடியின குக்கி கிறித்தவர்கள் வாழ்கின்றனர். 

## தட்ப வெப்பம்
இம்பால் பள்ளத்தாக்கின் உயர்ந்தபட்ச கோடைக்கால வெப்பம் 32–34&nbsp;°C ஆகவும்; குளிர்கால வெப்ப அதிகபட்ச வெப்பம் 1–2&nbsp;°C ஆகவுள் உள்ளது.

## இவற்றையும் பார்க்க
* மெய்தி மக்கள்
* குகி மக்கள்

## மேற்கோள்கள்

பகுப்பு:மணிப்பூரின் புவியியல்
பகுப்பு:இந்தியப் பள்ளத்தாக்குகள்
சரஸ்வதி கந்தசாமி

**சரஸ்வதி கந்தசாமி** (*Saraswathy Kandasami*), மலேசியா நாட்டு இந்திய வம்சாவழி அரசியல்வாதியும், வழக்கறிஞரும் ஆவார். இவர் 20 சூலை 2022 முதல்  பாக்காத்தான் அரப்பான் கூட்டணியில் உள்ள மக்கள் நீதிக் கட்சியின் துணைத்தலைவராக உள்ளார்.  இவர் 10 டிசம்பர் 2022 முதல் மலேசியா நாடாளுமன்றத்தின் செனட்டராகவும், மலேசியப் பிரதமர் அன்வர் இப்ராகீம் தலைமையிலான அமைச்சரவையில் தொழில் முனைவோர் மேம்பாடு மற்றும் கூட்டுறவு அமைச்சகத்தின் துணை அமைச்சராக உள்ளார்.
## மேற்கோள்கள்

பகுப்பு:வாழும் மக்கள்
பகுப்பு:மலேசிய அரசியல்வாதிகள்
பகுப்பு:மலேசியத் தமிழ் அரசியல்வாதிகள்‎
பகுப்பு:மலேசிய இந்திய நாடாளுமன்ற உறுப்பினர்கள்
பீபால் பாபா

**பீபால் பாபா** (*Peepal Baba*) இந்தியாவைச் சேர்ந்த ஒரு சுற்றுச்சூழல் ஆர்வலர் ஆவார். சுவாமி பிரேம் பரிவர்தன் என்ற பெயராலும் இவர் அறியப்படுகிறார். தனது குழுவுடன் இணைந்து இவர் இந்தியாவில் 18 மாநிலங்களில் உள்ள 202 மாவட்டங்களில் 20 மில்லியன் மரங்களை நட்டுள்ளார். 1966 ஆம் ஆண்டு சனவரி மாதம் 26 ஆம் தேதி இந்தியாவின் சண்டிகரில் இந்திய இராணுவத்தின் ஒரு மருத்துவருக்குப் பிறந்தார். 11 ஆவது வயதில்  இவரது ஆங்கில ஆசிரியர் அளித்த ஊக்கமே 1977 ஆம் ஆண்டில்  மரங்களை நடுவதற்கு இவருக்கு ஆர்வத்தை அளித்தது.  எனக்கு மரங்களை கொடுங்கள் என்ற அறக்கட்டளையை இவர் நிறுவினார். பின்னர் 2011 ஆம் ஆண்டில் ஓர் அரசு சாரா அமைப்பாக இந்த அறக்கட்டளை பதிவு செய்யப்பட்டது. 1984 ஆம் ஆண்டில்  ஓசோ இரச்னீசிடம் சேர்ந்து துறவு பூண்டார்.  அங்குதான் இவருக்கு சுவாமி பிரேம் பரிவர்தன் என்று பெயர் வழங்கப்பட்டது.

## ஆரம்ப கால வாழ்க்கை
பீபால் பாபா 1966 ஆம் ஆண்டு சனவரி மாதம் 26 ஆம் தேதி இந்தியாவின் சண்டிகரில் பிறந்தார். இவரது ஆங்கில ஆசிரியர்   கொடுத்த ஊக்கத்தால் 1977 ஆம் ஆண்டு சனவரி மாதம் 26 ஆம் தேதியன்று புனேவில் இருந்த  ஒரு பொழுதுபோக்கு மன்றத்தில் இவர் தனது முதல் மரத்தை  நட்டார். அன்று முதல் தொடர்ந்து இவர் மரங்களை நட்டு வருகிறார்.

ஆங்கில இலக்கியம் மற்றும் இதழியலில் முதுகலைப் பட்டங்களை முடித்தார். இவரின் தந்தை இந்திய இராணுவத்தில் மருத்துவராக பணியாற்றினார்.

## தொழில்
1984 ஆம் ஆண்டில் ஓசோஇரச்னீசிடம் இருந்து ஆசிபெற்ரு இவர்  துறவு பூண்டார், "சுவாமி பிரேம் பரிவர்தன்" என்று ஓசோ இவருக்குப் பெயர் வழங்கினார். சொந்தமாக மரங்களை நட்டு பல வருடங்கள் கழித்து வந்த இவர் 2010 ஆம் ஆண்டில் எனக்கு மரங்களை கொடுங்கள் என்ற அறக்கட்டளையை நிறுவினார். பின்னர் இவர் அதை 2011 ஆம் ஆண்டில் ஓர் அரசு சாரா நிறுவனமாக பதிவு செய்தார்.

கோவிட் தொற்றுநோய் காலத்தில், இவரும் இவரது குழுவினரும் சமூக விலகல் விதிமுறைகளைப் பின்பற்றி மரங்களை நடும் பணியைத் தொடர்ந்தனர். சுமார் 43 ஆண்டுகளுக்குள், அவரும் அவரது குழுவினரும் இந்தியாவின் 18 மாநிலங்களில் உள்ள 202 மாவட்டங்களில் 20 மில்லியன் மரங்களை நட்டுள்ளனர்.

## மேற்கோள்கள்

## புற இணைப்புகள்

* அதிகாரப்பூர்வ இணையதளம்

பகுப்பு:1966 பிறப்புகள்
பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:வாழும் மக்கள்
பிரித்தானிய மண்புழு சங்கம்

**பிரித்தானிய மண்புழு சங்கம்** (*Earthworm Society of Britain*) என்பது மண்புழுக்கள் மற்றும் அவற்றின் சுற்றுச்சூழலை நன்கு புரிந்துகொள்ளும் வகையில் அறிவியல் ஆராய்ச்சியை ஊக்குவித்து ஆதரவளிப்பதை நோக்கமாகக் கொண்ட அமைப்பாகும். இதன் பணியின் மூலம் மண்புழுக்கள் மற்றும் அவற்றின் வாழ்விடங்களைப் பாதுகாப்பதை ஊக்குவிப்பதோடு, எதிர்காலத்தில் இந்த உயிரினங்கள் தொடர்ந்து பயன்படுவதற்கு மக்களுக்குக் கல்வி மற்றும் ஊக்கமளிப்பதை நோக்கமாகக் கொண்டுள்ளது. பிரித்தானிய மண்புழு சங்கம் 2009 இல் நிறுவப்பட்டது.

பிரித்தானிய மண்புழு சங்கம் தேசிய மண்புழு பதிவுத் திட்டத்தை வழங்குகிறது. அமைப்பு சாரா இயற்கை ஆர்வலர்கள் மற்றும் மண்புழு ஆராய்ச்சி நிறுவன ஆராய்ச்சியாளர்கள் மூலம் மண்புழு குறித்த தகவல்களைச் சேகரித்து ஒருங்கிணைக்கும் பணியினை மேற்கொள்கிறது.

## மேற்கோள்கள்

## வெளி இணைப்புகள்

* The Earthworm Society of Britain - அதிகாரப்பூர்வ இணையதளம்

பகுப்பு:விலங்கியல் தொடர்புடைய நிறுவனங்கள்
அகங்சா அறக்கட்டளை

**அகங்சா அறக்கட்டளை** (*Akanksha Foundation*) இந்தியாவில் இயங்கிவரும் ஓர் இலாபநோக்கற்ற  அறக்கட்டளையாகும். சாகீன் மிசுத்திரி என்பவர் இந்த அமைப்பை நிறுவினார்.  குறைந்த வருமானம் கொண்ட சமூகங்களைச் சேர்ந்த குழந்தைகளுக்கு இந்த அறகட்டளை உதவுகிறது. முதன்மையாக இந்த அறக்கட்டளையின் பணியானது மாதிரி பள்ளித் திட்டம் என்ற திட்டத்தின் மூலம் கல்வித் துறையில் செயல்படுகிறது. 

அகங்சா அறக்கட்டளை மும்பை, புனே மற்றும் நாக்பூர் நகரங்களின் நகராட்சிகளுடன் இணைந்து பள்ளிகளை நடத்தி வருகிறது. 

அகங்சா அறக்கட்டளை 1991 ஆம் ஆண்டில் சாகீன் மிசுத்திரி என்ற பெண்ணால் நிறுவப்பட்டது. அவர் இப்போது இந்தியாவுக்காக கற்றுக்கொடுங்கள் என்ற அமைப்பின் தலைவராக இருக்கிறார்.

## மேற்கோள்கள்


## புற இணைப்புகள்

* 
பகுப்பு:இந்தியத் தொண்டு நிறுவனங்கள்
முக்தியார் அலி

**முக்தியார் அலி** (*Mukhtiyar Ali*) இந்திய மாநிலமான இராசத்தானில் உள்ள பிகானேரைச் சேர்ந்த ஒரு நாட்டுப்புற பாடகர் ஆவார். சூஃபி இசை பாடும் வாய்வழி பாரம்பரியத்திற்கு பெயர் பெற்ற மிராசிசின் அரை நாடோடி சமூகத்தைச் சேர்ந்தவர் ஆவார். அலியின் குடும்பத்தில் உள்ள ஆண்கள் பல தலைமுறைகளாக சூஃபி இசைக்கலைஞர்களாக இருந்து வருகின்றனர். அலி கபீர் மற்றும் மீராபாயின் கவிதைகளையும் , புல்லே சா போன்ற சூஃபி கவிஞர்களையும் பிரபலமாக பாடியுள்ளார். ' *கட் அன்காத்* ' திரைப்படத்தின் ஒரு பகுதியாக கபீர் திட்டத்தால் அவர் பிரலபமாக்கப்பட்டார். அதன் பிறகு நிறைய பிரபலமடைந்தார்.  2007 ஆம் ஆண்டு சூலை மாதம் சர்வதேச அளவில் அறிமுகமானார். அப்போதிருந்து பல திரைப்படங்களுக்கு பாடல்களைப் பாடியுள்ளார். பைண்டிங் பேன்னி திரைப்படத்தில் ' பேன்னி ரே ' என்ற பாடலுக்காக 2015 ஆம் ஆண்டிற்கான சிறந்த இசை அறிமுகத்திற்கான சிமா விருது வழங்கப்பட்டது. இந்தப் படத்திற்கு இசையமைக்க அவர் மத்தியாசு டுப்லெசியுடன் இணைந்து பணியாற்றினார்.

## மேற்கோள்கள்

பகுப்பு:வாழும் மக்கள்
பகுப்பு:நாட்டுப்புறப் பாடகர்கள்
சுப்ரமணியபுரம்

**சுப்ரமணியபுரம்** () என்பது தமிழ்நாடு மாநிலத்தின் மதுரை மாவட்டத்தில் அமைந்துள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 183 மீட்டர் உயரத்தில் அமைந்துள்ள சுப்பிரமணியபுரம் பகுதியின் புவியியல் ஆள்கூறுகள்,  ஆகும்.

மதுரை, கோரிப்பாளையம், செல்லூர் (மதுரை), தல்லாகுளம், மதுரை, அண்ணா நகர், மதுரை, கே. கே. நகர், மதுரை, சிம்மக்கல், யானைக்கல், நெல்பேட்டை, கீழ வாசல், பாலரெங்காபுரம், அனுப்பானடி, தெற்கு வாசல், தத்தனேரி, கூடல் நகர், ஆரப்பாளையம், பழங்காநத்தம், மாடக்குளம், ஜெய்ஹிந்த்புரம், எல்லிஸ் நகர், டி. வி. எஸ். நகர், பசுமலை மற்றும் திருப்பரங்குன்றம் ஆகியவை சுப்பிரமணியபுரம் பகுதிக்கு அருகிலுள்ள முக்கிய புறநகர்ப் பகுதிகளாகும்.

சுப்ரமணியபுரம் பகுதியில் காவல் நிலையம் ஒன்று உள்ளது. சுப்ரமணியபுரம் பகுதியானது, மதுரை மத்தி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
## மேற்கோள்கள்

## வெளி இணைப்புகள்
* GeoHack - சுப்ரமணியபுரம்

பகுப்பு:மதுரை
தோகோலே

**தோகோலே** (*Dohole*) என்பது இந்திய நாட்டின் மகாராட்டிராவின் தானே மாவட்டத்தில் உள்ள ஒரு கிராமமாகும். இக்கிராமமானது பிவாண்டி தாலுகாவில் அமைந்துள்ளது.  ஏ. எச். 47 (மும்பை - நாசிக் நெடுஞ்சாலை)  அமைந்துள்ளது.

## மக்கள்தொகை
2011 ஆம் ஆண்டு இந்திய மக்கள் தொகை கணக்கெடுப்பின்படி , தோகோலில் 361 குடும்பங்கள் உள்ளன. பயனுள்ள கல்வியறிவு விகிதம் (அதாவது 6 வயது மற்றும் அதற்கும் குறைவான குழந்தைகள் தவிர்த்து) மக்கள்தொகையின் கல்வியறிவு வீதம் 67.39% ஆகும்.

## மேற்கோள்கள்


பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:தானே மாவட்டம்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
பாம்பிக்சு

***பாம்பிக்சு*** (*Bombyx*) என்பது **பட்டினை உற்பத்தி செய்யும் அந்துப்பூச்சிகள்** அல்லது பாம்பிசிடே குடும்பத்தின் **மல்பெரி பட்டு அந்துப்பூச்சிகளின்** பேரினமாகும்., இது **பட்டுப்புழுக்கள்** என்றும் அழைக்கப்படுகிறது. இவை பட்டு அந்துப்பூச்சிகளின் இளம் உயிரிகள் அல்லது கம்பளிப்பூச்சிகளாகும். கரோலஸ் லின்னேயஸ் தனது 10வது பதிப்பான ''சிசுடமா நேச்சுரே''வில் (1758) இந்த பேரினமானது துணை இனமாக அறிவிக்கப்பட்டது.

## சிற்றினங்கள்
* *பாம்பிக்சு கோர்சூபீல்டி* (மூர், 1860)
* *பாம்பிக்சு குட்டோனி* வெசுட்வுட், 1847
* *பாம்பிக்சு இன்காம்போசிதா* வான் எக்கீ, 1929
* *பாம்பிக்சு லெமீபாயூலி* லெம்யீ, 1950
* *பாம்பிக்சு மாண்டரினா* (மூர், 1872) - காட்டுப் பட்டு அந்துப்பூச்சி
* *[[பட்டுப்புழு|பாம்பிக்சு மோரி]]* (லின்னேயஸ், 1758) - உள்நாட்டுப் பட்டு அந்துப்பூச்சி
* *பாம்பிக்சு ரோட்டுண்டாபெக்சு* மியாடா & கிஷிடா, 1990
* *பாம்பிக்சு சினி* பார்க் மற்றும் சோன், 2002

## கலப்பினங்கள்
பகுதி-இயற்கையாகக் கலப்பின சிற்றினங்கள் இரண்டு அறியப்படுகின்றன:

* *பாம்பிக்சு* கலப்பினம், ஆண் *பா. மாண்டரினா* மற்றும் பெண் *பா. மோரி* இடையே ஒரு கலப்பு
* *பாம்பிக்சு* இரண்டாவது கலப்பு, ஆண் *பா. மோரி* மற்றும் பெண் *பா. மாண்டரினா* இடையே ஒரு கலப்பு

## உணவு
கம்பளிப்பூச்சிகள் மொரேசியை, குறிப்பாக மல்பெரியினை (*[[முசுக்கொட்டை|மோரசு]]* சிற்றினங்கள்) உண்கின்றன. கொல்லைப்படுத்தப்பட்ட பட்டுப்புழுக்களுக்குச் செயற்கை மல்பெரி உணவை அளிக்கலாம்.

## மேற்கோள்கள்

பகுப்பு:கணுக்காலி பேரினங்கள்
ஈய இசுக்காண்டியம் தாண்டலேட்டு

**ஈய இசுக்காண்டியம் தாண்டலேட்டு** (*Lead scandium tantalate*) Pb(Sc0.5Ta0.5)O3 என்ற மூலக்கூற்று வாய்ப்பாட்டால் குறிக்கப்படும்  வேதிச் சேர்மமாகும் இச்சேர்மம் 
ஈயம், இசுக்காண்டியம் மற்றும் தாண்டலம் ஆகியவற்றின் கலப்பு ஆக்சைடு ஆகும். பெரோவ்சுகைட்டு கட்டமைப்பைக் கொண்ட ஒரு பீங்கான் பொருளாகக இது வகைப்படுத்தப்படுகிறது. கட்டமைப்பிலுள்ள பி தளத்தில் இடம்பெற்றுள்ள Sc மற்றும் Ta அணுக்கள் ஒழுங்குபடுத்தப்பட்ட மற்றும் ஒழுங்கற்ற உள்ளமைவுகளுக்கு இடையில் ஓர் இடைநிலையான அமைப்பைக் கொண்டுள்ளன. வெப்பப்படுத்துவதன் மூலம் இதை நன்றாகச் சரிசெய்யலாம். 270 கெல்வின் (−3 °செ; 26 °பா) அளவுக்கும் குறைவான வெப்பநிலையில் இது பெரோமின் பண்பையும் பீசோமின் பண்பையும் கொண்டிருக்கும். கட்டமைப்பு ரீதியாக ஒத்த ஈய சிர்கோனேட்டு தைட்டனேட்டு மற்றும் பேரியம் இசுட்ரோன்சியம் தட்டனேட்டு போன்றவை வெப்பவியல் புகைப்படக் கருவிகளில் குளிரூட்டப்படாத குவியத்தள வரிசை அகச்சிவப்பு படமாக்கல் உணரிகள் தயாரிக்க இது பயன்படுத்தப்படுகிறது.

## மேற்கோள்கள்

பகுப்பு:ஈயம்(II) சேர்மங்கள்
பகுப்பு:இசுக்காண்டியம் சேர்மங்கள்
பகுப்பு:தாண்டலேட்டுகள்
பகுப்பு:பெரோவ்சிகைட்டுகள்
பகுப்பு:பீங்கான் பொருட்கள்
பகுப்பு:அழுத்தமின் பொருட்கள்
சப்பானிய சிறிய ஆந்தை

**சப்பானிய சிறிய ஆந்தை** (*Japanese scops owl*)(***ஓடசு செமிடோர்க்சு***) என்பது சப்பானில் காணப்படும் சிறிய ஆந்தை சிற்றினம் ஆகும். இது சீனா, கொரியா மற்றும் உருசியாவிலும் காணப்படுகிறது.

இந்த வகை ஆந்தைகள் ஆந்தை குழுவின் ஒரு பகுதியாகும், இதில் வழக்கமான ஆந்தைகள், இசுட்ரிஜிடே என்று அழைக்கப்படுகின்றன. இதில் 90% ஆந்தை சிற்றினங்கள் உள்ளன. மற்ற குழுவானது கூகை ஆந்தைகள் எனப்படும் டைட்டோனிடே குடும்பத்தினைச் சார்ந்தவை.

இது இந்தியப் பட்டைக் கழுத்து சின்ன ஆந்தை (*ஓ. பக்கமோனா*), பட்டைக் கழுத்து சின்ன ஆந்தை (*ஓ. லெட்டியா* ) மற்றும் சுந்தா சின்ன ஆந்தை (*ஓ. லெம்பிஜி*) ஆகியவற்றுடன் நெருங்கிய தொடர்புடையது. இந்த நான்கு சிற்றினங்கள் சில நேரங்களில் தெளிவானதாகக் கருதப்படுகின்றன, மேலும் இணைந்த சிற்றினங்கள் பின்னர் பட்டைக் கழுத்து சின்ன ஆந்தை (*ஓ. பக்கமோனா*) என்று அழைக்கப்படுகின்றன.

இது மரத்தின் குழிகளில் கூடு கட்டுகிறது. ஆணின் அழைப்பு ஒரு தாழ்வான சோகமான 'ஊப்' என்பதாகும்.

சப்பானிய மட்பாண்டங்கள் போன்ற கலைகளிலும் இந்த ஆந்தையின் உருவம் சித்தரிக்கப்பட்டுள்ளது.
இடது|thumb| எடோ காலத்தின் பிற்பகுதியில் ஆந்தையின் வடிவில் உள்ள ஹாகியாமா சாமான் தூபக் கொள்கலன்

## மேற்கோள்கள்

## வெளி இணைப்புகள்

* OwlPages.com இல் ஜப்பானிய ஸ்கோப்ஸ் ஆந்தை

பகுப்பு:ஆந்தைகள்
சுந்தா சிறிய ஆந்தை

**சுந்தா சிறிய ஆந்தை** (*Sunda scops owl*)(***ஓடசு லெம்பிஜி***) என்பது சுந்தா தீவுகளைப் பூர்வீகமாகக் கொண்ட ஒரு சிறிய பழுப்பு ஆந்தை ஆகும்.

## வகைப்பாட்டியல்
இந்த உயிரலகானது சில ஆசிரியர்களால் *[[பட்டைக் கழுத்து சின்ன ஆந்தை|ஓடசு பக்கமோனா]]*வின் துணையினமாகக் கருதப்படுகிறது.

## விளக்கம்
சுந்தா சிறிய ஆந்தை, 20 முதல் 25 வரை செ.மீ. நீளமும், 100 முதல் 170 வரை கிராம் எடையுள்ளதாக இருக்கும் . இதனுடைய மேல் பகுதிகளில் கறுப்பு நிறப் புள்ளிகள் மற்றும் கீழ்ப் பகுதிகளில் கருப்பு நிற கோடுகளுடன் உள்ளது. இது ஒளிரக்கூடிய கழுத்துப் பட்டை மற்றும் கருமையான கண்களைக் கொண்டுள்ளது. இது சிவப்பு நிற சிறிய ஆந்தை, மலை ஆந்தை, கிழக்கத்தியச் சிறிய ஆந்தை மற்றும் ராஜா சிறிய ஆந்தைகளிலிருந்து வேறுபடுகிறது.

## பரவல்
சுந்தா சிறிய ஆந்தை, மலாய் தீபகற்பம், சிங்கப்பூர், போர்னியோ, சுமத்திரா மற்றும் சாவகம் தீவில் வாழ்கிறது. இது முதன்மையாகக் காடுகள் மற்றும் தோட்டங்களில் காணப்படுகிறது. ஆனால் எப்போதாவது கட்டிடங்களில் காணப்படும்.

## உணவு
சுந்தா சிறிய ஆந்தையின் உணவில் முக்கியமாகப் பூச்சிகள், தரைப்பல்லிகள் மற்றும் பல்லிகள் போன்ற சிறிய விலங்குகள் உள்ளன.

## பாதுகாப்பு
சுந்தா சிறிய ஆந்தையானது பன்னாட்டு இயற்கைப் பாதுகாப்புச் சங்க செம்பட்டியலில்அழிந்து வரும் உயிரினங்களின் தீவாய்ப்புக் கவலை குறைந்த இனமாகச் சேர்க்கப்பட்டுள்ளது. பொருத்தமான வாழ்விடம் இருக்கும் இதன் எல்லை முழுவதும் இது பொதுவானது.

## நடத்தை
சுந்தா ஆந்தை தன் கூட்டை தாவர நார்களால் கட்டுகிறது. இது ச்அனவரி முதல் ஏப்ரல் வரை ஒரு மரத்தின் குழியில் மூன்று முட்டைகள் வரை இடும் அவற்றின் இனப்பெருக்க காலம் சில நேரங்களில் சூன் அல்லது சூலை பிற்பகுதி வரை நீட்டிக்கப்படும். சுந்தா சிறிய ஆந்தை, பிராந்திய நடத்தையைக் காட்டி மற்ற ஆந்தைகளால் அச்சுறுத்தப்படும்போது ஆக்ரோஷமாக நடந்துகொள்ளும். ஒரு பெண் சுந்தா ஆந்தை அச்சுறுத்தலை உணரும் போது ஆக்ரோஷமாகச் செயல்படும், ஊடுருவும் நபர்களைக் குறுக்கிட்டு அவற்றைத் தனது இருப்பிடத்திலிருந்து தூர வைத்திருப்பதை எச்சரிக்கும் வகையில் குரல் கொடுக்கும்.

## படங்கள்

## மேற்கோள்கள்

## மேலும் படிக்க

* Yee, SA, Puan, CL, Chang, PK, & Azhar, B. (2016). தீபகற்ப மலேசியாவில் சுண்டா ஸ்கோப்ஸ்-ஆந்தையின் குரல் தனித்தன்மை (ஓடஸ் லெம்பிஜி). *ஜர்னல் ஆஃப் ராப்டார் ரிசர்ச்*, *50* (4), 379–390.  
* உலக ஆந்தை அறக்கட்டளை: சுந்தா ஸ்கோப்ஸ் ஆந்தை

பகுப்பு:ஆந்தைகள்
அரேபியச் சிறிய ஆந்தை

**அரேபியச் சிறிய ஆந்தை** (*Arabian scops owl*)(*ஓடசு பாமெலே*) என்பது சவுதி அரேபியா, ஓமன் மற்றும் யேமன் ஆகிய நாடுகளில் உள்ள காணப்படும் சிறிய ஆந்தை ஆகும். இந்த சிற்றினத்தின் தற்போதைய எண்ணிக்கை சுமார் 60,000 என மதிப்பிடப்பட்டுள்ளது. சிறிய, சாம்பல்-பழுப்பு நிற ஆந்தை. பொதுவாக வறண்ட மற்றும் மலைப்பாங்கான பகுதிகளில் காடுகளில் காணப்படும். பெரும்பாலும் குரல் மூலம் கண்டறியப்படுகிறது. இதனுடைய குரல் தவளை குரல் போன்றது.

## மேற்கோள்கள்

பகுப்பு:ஆந்தைகள்
கிழக்கத்தியச் சிறிய ஆந்தை

**கிழக்கத்தியச் சிறிய ஆந்தை** (*Oriental scops owl*)(***ஓடசு சுனியா***) என்பது கிழக்கு மற்றும் தெற்கு ஆசியாவில் காணப்படும் ஒரு வகை சிறிய ஆந்தை சிற்றினம் ஆகும்.

## விளக்கம்
கிழக்கத்தியச் சிறிய ஆந்தை மாறுபட்ட இறகுகள் கொண்ட, மஞ்சள்-கண்களைக் கொண்ட ஆந்தை ஆகும். வெள்ளை நிற கழுத்துப் பட்டை, நன்கு குறிக்கப்பட்ட அடிப்பகுதி ஆகியவற்றால் கழுத்துப்பட்டை சிறிய ஆந்தையிலிருந்து வேறுபடுத்தி அறியலாம். சாம்பல், செம்பழுப்பு என இரண்டு வண்ண உருவங்கள் உள்ளன. இடைநிலை வடிவங்களுடன் கூடிய ஆந்தைகளும் காணப்படுகின்றன. பாலினங்கள் தோற்றத்தில் ஒத்தவை. இந்த சிற்றினம் "டக் டாக் டாரோக்" என மீண்டும் மீண்டும் ஒலிக்கும் அழைப்பினைக் கொண்டுள்ளது.

## வாழிடம்
கிழக்கத்தியச் சிறிய ஆந்தை கிழக்கு மற்றும் தெற்கு ஆசியா முழுவதும் மிகவும் பரவலான காணப்படுகிறது. இது உருசியாவிலிருந்து தாய்லாந்து வரையிலான உலர் இலையுதிர் காடுகளில் காணப்படுகிறது. பிப்ரவரி-ஏப்ரல் மாதங்களில் ஆந்தை மரங்களில் உள்ள பொந்துகளில் கூடு கட்டும்.

## மேற்கோள்கள்

பகுப்பு:தென்கிழக்காசியப் பறவைகள்
பகுப்பு:ஆந்தைகள்
பகுப்பு:தெற்காசியப் பறவைகள்
பாம்பிசிடே

**பாம்பிசிடே** (*Bombycidae*) என்பது அந்துப்பூச்சிகளின் குடும்பம் ஆகும். இதில் சிறந்து அறியப்பட்ட சிற்றினம் *[[பட்டுப்புழு|பாம்பிக்சு மோரி]]* (லின்னேயஸ்), அல்லது பட்டுப்புழு ஆகும். இது வட சீனாவைப் பூர்வீகமாகக் கொண்டது. ஆயிரக்கணக்கான ஆண்டுகளாகப் பட்டு உற்பத்திக்காக வளர்க்கப்படுகிறது. மற்றொரு நன்கு அறியப்பட்ட இனம் *பாம்பிக்சு மாண்டரினா* ஆகும், இது ஆசியாவைச் சேர்ந்தது.

## வகைப்பாட்டியல்
இக்குடும்பத்தில் பரவல் சமீபத்தில் கடுமையாகக் கட்டுப்படுத்தப்பட்டது. தற்போது ஒன்று அல்லது இரண்டு துணைக் குடும்பங்கள் மட்டுமே உள்ளன. பாம்பிசினே மற்றும் எபினியே (முன்பு எபினி பழங்குடி). முன்னாள் துணைக் குடும்பங்களான ஓபர்தூரினினே மற்றும் பிரிசுமோசுடிடினே ஆகியவை எண்ட்ரோமிடேயின் அகநிலை இளைய ஒத்தவையாக வைக்கப்பட்டுள்ளன. முன்னாள் துணைக் குடும்பங்களான அபடெலோடினே மற்றும் பிடிட்டினே தனிக் குடும்பங்களாக மீண்டும் நிலைநிறுத்தப்பட்டுள்ளன.

## பேரினம்
இந்த பட்டியல் தற்காலிகமானது. *தம்பனாவுடன்* *எபியாவும்* அபடெலோடிடேக்குள் வைக்கப்படலாம். *ஆன்டிக்லா* மற்றும் *குவென்டாலியா* போன்ற சில பேரினங்கள் முன்பு *அபடெலோடினே*யில் வைக்கப்பட்டன.

* *அமுசரோன்*
* *ஆன்டிக்லா* வாக்கர், 1855
* *பிவின்குலா*
* *பிவின்குலாட்டா*
* *[[பாம்பிக்சு]]*
* *கோலா*
* *தலாய் லாமா*
* *எலாச்சியோப்டால்மா*
* *எபியா*
* *எர்னோலாஷியா*
* *காஸ்ட்ரிடியோட்டா*
* *ஞானோசினரா*
* *குண்டா*
* *மோஸ்க்லேரியா*
* *ஒசினாரா*
* *பென்சிலிஃபெரா*
* *குவென்டாலியா* ஷாஸ், 1929
* *ரசினோவா*
* *ரோண்டோடியா*
* *தம்பனா*
* *திரிலோசா*
* *ட்ரைன்சினா*
* *வால்வரிபிஃபிடம்*
* *வின்குலினுலா*
* *விங்கர்ஹெட்டியா*

## மேற்கோள்கள்

* இயற்கை வரலாற்று அருங்காட்சியகம் லெபிடோப்டெரா வகை தரவுத்தளம்
* பாம்பிசிடே வகைகளின் பட்டியல் (மியூசியம் விட் மன்சென்).
வினய் குமார் திரிபாதி

**வினய் குமார் திரிபாதி** (*Vinay Kumar Tripathi*) இந்தியாவைச் சேர்ந்த தொடர்வண்டி இயக்கு பொறி பொறியியலாளர் ஆவார். இந்திய இரயில்வே அதிகாரியான இவர் இரயில்வே வாரியத்தின் தலைவராக பணியாற்றுகிறார். வடகிழக்கு இரயில்வே மண்டலத்தின் பொது மேலாளராகப் பணியாற்றினார். வினய் குமார் திரிபாதி 1983 ஆம் ஆண்டு இந்திய இரயில்வே மின் பொறியாளர் சேவைக்காகத் தேர்வான அதிகாரி ஆவார்.

வினய் குமார் திரிபாதி ரூர்க்கியில் இருந்து மின் பொறியியலில் பட்டம் பெற்றார். 1983 ஆம் ஆண்டு நடைபெற்ற இந்திய இரயில்வே தேர்வாணையம் மூலம் நடைபெற்ற தேர்வில் வெற்றி பெற்று இந்திய இரயில்வேயில் சேர்ந்தார். வடக்கு இரயில்வேயில் மின் பொறியாளர் பதவி திரிபாதியின் முதல் பதவியாக அமைந்தது.

வினய் குமார் திரிபாதி, இந்திய இரயில்வேயில் பல்வேறு பதவிகளில் பணியாற்றிய போது, அமெரிக்கா மற்றும் சுவிட்சர்லாந்தில் உயர் நிர்வாகப் பயிற்சித் திட்டங்களில் கலந்துகொள்ளும் வாய்ப்புகளைப் பெற்றார். இந்திய இரயில்வேயில் நவீன மூன்று கட்ட இரயில் இயந்திரங்களை இயக்குவதில் முக்கியப் பங்காற்றினார். வினய் குமார் திரிபாதியின் திறமையான வழிகாட்டுதலின் கீழ் வடகிழக்கு இரயில்வே இரண்டு இரயில்வே வாரிய  கேடயங்களை வென்றது. விற்பனை மேலாண்மைக்காகவும் மற்றொன்று ஓடும் அறை பிரிவுக்காகவும் இக்கேடயங்கள் கிடைத்தன.

## மேற்கோள்கள்


பகுப்பு:வாழும் மக்கள்
பகுப்பு:இந்தியப் பொறியியலாளர்கள்
அலுமினியம்(I) ஐதராக்சைடு

**அலுமினியம்(I) ஐதராக்சைடு** (*Aluminium(I) hydroxide*) AlOH என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். ஐதராக்சில் அலுமினியம்(I), அலுமினியம் மோனோ ஐதராக்சைடு என்ற பெயர்களாலும் இது அழைக்கப்படுகிறது. ஓர் ஐதராக்சைடு அயனியுடன் இணைக்கப்பட்ட +1 ஆக்சிஜனேற்ற நிலையில் அலுமினியம் இச்சேர்மத்தில் உள்ளது. ஆக்சிசன் நிறைந்த சிவப்பு பேரரக்கன் நட்சத்திரத்தின் உறையில் உள்ள மூலக்கூறு பொருளாக அலுமினியம்(I) ஐதராக்சைடு கண்டறியப்பட்டுள்ளது, இந்த விண்மீனில்  உலோகங்கள் அல்லது ஐதராக்சைடுகளைக் கொண்ட பொருட்கள் அரிதாகக் கருதப்படுகின்றன.

## தயாரிப்பு
ஆய்வகத்தில் AlOH அலுமினியத்தை சூடாக்குவதன் மூலம் தயாரிக்கப்படுகிறது. இதனால் அது குறைந்த அழுத்த ஐதரசன் பெராக்சைடு ஆவியாக ஆவியாகிறது. அலுமினியம் நீராவி, ஐதரசன் மற்றும் ஆக்சிசன் ஆகியவற்றின் கலவையை ஆர்கானுடன் 10 கெல்வின் வெப்பநிலையில் வினைபுரியச் செய்வது மற்றொரு தயாரிப்பு முறையகும். AlOH உடன், Al(OH)2, Al(OH)3, HAl(OH)2, வளைய-AlO2 மற்றும் AlOAl மூலக்கூறுகளும் சேர்ந்து உருவாகின்றன.

## பண்புகள்
கட்டமைப்பில் உள்ள Al-O பிணைப்பின் பிணைப்பு நீளம் 1.682 Å ஆகவும் ,  O-H பிணைப்பின் பிணைப்பு நீளம் 0.878 Å. ஆகவும் உள்ளன. சுழலும் மாறிலிகள் மதிப்பு B0=15,740.2476 மெகா எர்ட்சு மற்றும் D0=0.02481 மெகா எர்ட்சு என்றும் கணக்கிடப்பட்டுள்ளன..

## மேற்கோள்கள்

பகுப்பு:ஐதராக்சைடுகள்
பகுப்பு:அலுமினியம்(I) சேர்மங்கள்
மதுக்கூர் இராமலிங்கம்

**மதுக்கூர் இராமலிங்கம்** (*Madukkur Ramalingam*) என்பவர் ஓர் எழுத்தாளரும்,  அரசியல்வாதியும் ஆவார். தமிழ்நாடு முற்போக்கு எழுத்தாளர் சங்கத்தின்  தலைவராக உள்ளார்.
## வாழ்க்கைச் சுருக்கம்
தஞ்சாவூர் மாவட்டம் மதுக்கூர் அருகில் உள்ள விக்ரமம் என்ற கிராமத்தில் மு. சந்திரன் மற்றும் க. பாக்கியம் தம்பதியினருக்கு மகனாகப் பிறந்தார். மயிலாடுதுறை ஏ. வி. சி. கல்லூரியில் பொருளாதாரம் பிரிவில் இளங்கலை மற்றும் முதுகலை பட்டம் பெற்றார். 1983 இல் இளங்கலை படிக்கும் பொழுது "புள்ளியில்லா கோலங்கள்' என்ற கவிதை நூல் இயற்றியுள்ளார்.இவர் மீனாம்பிகை என்பவரை திருமணம் செய்து கொண்டார். இவர்களுக்கு பாரதி வசந்த், தமிழ் அமுதன் என இரு மகன்கள் உள்ளனர். இவர்  மார்க்சிஸ்ட் பொதுவுடமைக் கட்சியின் மாநில செயற்குழு உறுப்பினராக  உள்ளார்.

## படைப்புகள்
# புள்ளியில்லா கோலங்கள் (1983)
# காய்க்கத் தெரியாத காகிதப்பூக்கள் (1985)
# திண்ணை பேச்சு (2002)
# இடது பக்கம் செல்லவும் (2004)
# விந்தை மனிதர்கள் (2005)
# கையளவு கடல் (2018)
# தமிழகத்தில் சமூக சீர்திருத்த இயக்கம் (2019)

## விருதுகள்
* தமிழ்நாடு அரசின் தமிழ் வளர்ச்சித் துறை வழங்கும் சிங்காரவேலர் விருது 2021 ஆம் ஆண்டுக்காக மதுக்கூர் இராமலிங்கத்திற்கு வழங்கப்பட்டது. 
## மேற்கோள்கள்

பகுப்பு:தமிழக எழுத்தாளர்கள்
பகுப்பு:வாழும் மக்கள்
பகுப்பு:தஞ்சாவூர் மாவட்ட மக்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:ஊர்ப் பெயரால் அறியப்படும் மக்கள்
சுங்கை தொடருந்து நிலையம்

**சுங்கை தொடருந்து நிலையம்** (ஆங்கிலம்: *Sungkai Railway Station* மலாய்: *Stesen Keretapi Sungkai*); சீனம்: 宋溪火车站) என்பது மலேசியா, பேராக், பத்தாங் பாடாங் மாவட்டம், சுங்கை நகரில் அமைந்துள்ள ஒரு தொடருந்து நிலையம் ஆகும்.

சுங்கை, பீடோர், பீக்காம் நகரங்களுக்கும் மற்றும் அதன் அருகிலுள்ள கிராமப் பகுதிகளுக்கும் இந்த நிலையம் சேவை செய்கிறது. 2007 மார்ச் மாதத்தில் சுங்கை நகருக்கான புதிய தொடருந்து நிலையம் கட்டப்பட்டது.

## பொது

இந்த நிலையம் மலாயா தொடருந்து நிறுவனத்தின் (*Keretapi Tanah Melayu Berhad*) கீழ் கேடிஎம் இடிஎஸ் (**KTM ETS**) தொடருந்து சேவைகளை வழங்குகிறது. அத்துடன் சுங்கை நகரத்திற்கான முக்கிய தொடருந்து முனையமாகவும் செயல்படுகிறது.

இந்த நிலையத்தின் ஒரு முனையில் சரக்கு முற்றம் உள்ளது. இது ரவாங்-ஈப்போ மின்மயமாக்கப்பட்ட இரட்டை வழித்தடத் திட்டத்திற்கு (*Rawang-Ipoh Electrified Double Tracking Project*) முன்னதாக உருவாக்கப்பட்டது.

## அமைவிடம்

பேராக், பத்தாங் பாடாங் மாவட்டத்தில் சுங்கை நகருக்கு அருகில் உள்ள தாமான் பெர்மாய் ஜெயா (*Taman Permai Jaya*) எனும் வீடுமனைப் பகுதியில் இந்த நிலையம் அமைந்துள்ளது. 

### பேராக் இரயில்வே

1901-ஆம் ஆண்டில், பேராக் இரயில்வே எனும் பேராக் தொடருந்து சேவைக்கான (*Perak Railway*) தொடருந்து சேவை; சிலாங்கூர் தொடருந்து சேவையுடன் (*Selangor Railways*) ஒன்றிணைக்கப்பட்டு பின்னர் மலாயா கூட்டமைப்பு மாநிலங்களின் தொடருந்து சேவை (*Federated Malay States Railways*) என அறியப்பட்டது.

பேராக் இரயில்வே எனும் பேராக் தொடருந்து சேவைக்கான தொடருந்து பாதைகள் முதன்முதலில் ஈப்போவில் தான் அமைக்கப்பட்டன. அதன் தொடர்ச்சியாக தாப்பாவிலும் அமைக்கப்பட்டன. பேராக் தொடருந்து சேவை 20 ஆண்டுகள் சேவை செய்தது. 

## கிம்மாஸ் - பாடாங் பெசார் சேவை

கேடிஎம் இடிஎஸ் மற்றும் கேடிஎம் கொமுட்டர் இரண்டு சேவைகளும்  -  மற்றும்  -  நிலையங்களுக்கு இடையே சேவையாற்றுகின்றன. 

 -  சேவை 11 சூலை 2015 அன்று தொடங்கியது.  -  சேவை 10சூலை 2015 அன்று தொடங்கியது. 

அதே வேளையில், ,  நிலையங்களை இணைக்கும்  பாடாங் ரெங்காஸ் வழித்தடம் (*KTM Komuter Padang Rengas Line*) 10 ஜூலை 2015 அன்று திறக்கப்பட்டது.

## பழைய சுங்கை தொடருந்து நிலையம்


File:Sungkai 3.jpg
File:Sungkai 13.jpg
File:Sungkai 2.jpg
File:Sungkai 7.jpg
File:Sungkai 6.jpg


## மேற்கோள்கள்

## மேலும் காண்க
* சுங்கை
* பீடோர்
* பீக்காம்
* மலேசியாவில் தொடருந்து மின்மயமாக்கல்
* பத்தாங் பாடாங் மாவட்டம்

## வெளி இணைப்புகள்

* Sungkai Railway Station

பகுப்பு:பேராக் மாநிலத்தின் தொடருந்து நிலையங்கள்
பகுப்பு:கேடிஎம் இடிஎஸ் தொடருந்து நிலையங்கள்
பகுப்பு:மலேசியத் தொடருந்து நிலையங்கள்
அழகப்பன் நகர்

**அழகப்பன் நகர்** () என்பது தமிழ்நாடு மாநிலத்தின் மதுரை மாவட்டத்தில் அமைந்துள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 182 மீட்டர் உயரத்தில் அமைந்துள்ள அழகப்பன் நகர் பகுதியின் புவியியல் ஆள்கூறுகள்,  ஆகும்.

மதுரை, பழங்காநத்தம், மாடக்குளம், ஜெய்ஹிந்த்புரம், சுப்ரமணியபுரம், எல்லிஸ் நகர், டி. வி. எஸ். நகர், பசுமலை, திருப்பரங்குன்றம், கோரிப்பாளையம், செல்லூர் (மதுரை), தல்லாகுளம், மதுரை, அண்ணா நகர், மதுரை, கே. கே. நகர், மதுரை, சிம்மக்கல், யானைக்கல், நெல்பேட்டை, கீழ வாசல், பாலரெங்காபுரம், அனுப்பானடி, தெற்கு வாசல், தத்தனேரி, கூடல் நகர் மற்றும் ஆரப்பாளையம் ஆகியவை அழகப்பன் நகர் பகுதிக்கு அருகிலுள்ள சில முக்கிய புறநகர்ப் பகுதிகளாகும்.

மதுரையிலிருந்து திருப்பரங்குன்றம் செல்லும் சாலைக்கு அருகில் அழகப்பன் நகர் பகுதி அமைந்துள்ளது. திருப்பரங்குன்றம் சாலையிலிருந்து அழகப்பன் நகர் செல்லும் சாலை குறுகலாக இருப்பதால், அச்சாலைகளின் சந்திப்பு போக்குவரத்து நெரிசல் மிக்கதாகக் காணப்படுகிறது.

அழகப்பன் நகர் பகுதியில் சொக்கநாதர் சுவாமியை மூலவராகக் கொண்ட மூவர் கோயில் என்ற சிவன் கோயில் ஒன்று அமையப் பெற்றுள்ளது. மூலவர் சிவலிங்கத்திற்குப் பின்புறம் விஷ்ணு, மீனாட்சி அம்மன் மற்றும் சிவன் ஆகிய மூவரும் (சிவபெருமானுக்கு மீனாட்சியம்மனை திருமணத்திற்காக விஷ்ணு தாரை வார்த்து) காட்சியளிப்பதால் இக்கோயில் மூவர் கோயில் என்றழைக்கப்படுகிறது. மேலும், சரசுவதி, இலட்சுமி மற்றும் பார்வதி ஆகிய மூவர் சன்னதிகளும் இக்கோயிலில் இடம் பெற்றுள்ளன.

அழகப்பன் நகர் பகுதியானது, மதுரை மேற்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.

## மேற்கோள்கள்

## வெளி இணைப்புகள்
* GeoHack - அழகப்பன் நகர்

பகுப்பு:மதுரை
பயர் இனிப்பு அணிச்சல்

பயர் இனிப்பு அணிச்சல் அல்லது **பயர் கேக் என்பது** பிரெஞ்சு மற்றும் இந்திய மற்றும் அமெரிக்க புரட்சிகரப் போர்களில் வீரர்கள் உண்ணும் ஒரு வகை விரைவான ரொட்டி ஆகும். இவை மாவு, தண்ணீர் மற்றும் உப்பு ஆகியவற்றின் கலவையிலிருந்து தயாரிக்கப்பட்டு, நெருப்பில் அல்லது சாம்பலில் ஒரு பாறையில் சுடப்பட்டது ஆகும்.

## தேவையான பொருட்கள்
பயர் இனிப்பு அணிச்சல் மாவு, தண்ணீர்   மற்றும் உப்பு ஆகியவற்றைக் கலந்து, தோராயமாக 2:3 பங்கு மாவு மற்றும் 1 பங்கு தண்ணீரின் விகிதத்தில், அடர்த்தியான ஈரமான மாவை உருவாக்க வேண்டும்.  

## அடுதல்
மாவை ஒரு கை அளவு தடிமனான தட்டையான இனிப்பு அணிச்சல் ஆக உருவாக்கப்பட்ட பின்னர் இனிப்பு அணிச்சல்கள் ஒரு தட்டையான கல்லில் வைக்கப்பட்டு, அந்த கல் நெருப்புக்கு அருகில் செங்குத்தாக வைக்கப்பட வேண்டும் அல்லது சாம்பலில் போடப்பட வேண்டும் . அடுதல் செய்த பிறகு தீப்பந்தங்கள் வெளியில் கருகி உள்ளே மாவாக இருக்கும். சேமிப்பிற்காக அவை உலர்ந்த மற்றும் கடினமான வரை சுடப்படுகின்றன.   

## பயன்பாடு
இராணுவ அதிகாரிகளுக்கு ரொட்டி வழங்கத் தவறியபோது, பயர்கேக்குகள் மிகவும் பிரபலமான மாற்றாகப் பயன்படுத்தப்படவில்லை என்பது குறிப்பிடத்தக்கது. பின்னர் அவர்களுக்கு மாவு வழங்கப்பட்டு ரொட்டி செய்ய வேண்டியிருந்ததாக இருந்தது.  

## மேற்கோள்கள்

பகுப்பு:அமெரிக்கப் புரட்சிப் போர்
பீம் சிங்

**பீம் சிங்** (*Bhim Singh (athlete*)) இந்தியாவைச் சேர்ந்த ஒரு தடகள வீரர் ஆவார். 1945 ஆம் ஆண்டு ஏப்ரல் மாதம் 13 ஆம் தேதியன்று அரியானா மாநிலத்திலுள்ள தன்னா என்ற கிராமத்தில் இவர் பிறந்தார். உயரம் தாண்டுதல் விளையாட்டில் இவர் இந்தியாவை பிரநிதிதுவப்படுத்தினார். 1968 ஆம் ஆண்டில் மெக்சிகோ நகரத்தில் நடைபெற்ற கோடைகால ஒலிம்பிக் போட்டியில் பீம் சிங் பங்கேற்றார். பேங்காக்கில் நடைபெற்ற 5 ஆவது ஆசிய விளையாட்டுப் போட்டிகளில் பங்கேற்ற இவர் அப்போட்டியில் தங்கப் பதக்கம் வென்றார். இவரது பெயரில் அரியானா அரசாங்கம் ஒவ்வோர் ஆண்டும் பீம் விருது என்ற  உயரிய விளையாட்டு விருதை வழங்கி வருகிறது. பீம் விருது 5 லட்சம் ரூபாய் பரிசுத் தொகையை உள்ளடக்கியதாகும். 

பிவானியிலுள்ள பீம் விளையாட்டரங்கமும் பீம் சிங்கின் நினைவாக கட்டப்பட்டதாகும். 

## மேற்கோள்கள்

பகுப்பு:1945 பிறப்புகள்
பகுப்பு:இந்திய விளையாட்டு வீரர்கள்
பகுப்பு:அரியானா நபர்கள்